তবে রাস্তাঘাটে পরিচিত লোকেদের মধ্যে কথাবার্তায় চলে আসছে গত ক&rsquo;দিনের হাড় হিম করা অভিজ্ঞতার কথা৷ হিন্দু-মুসলিম নির্বিশেষে সকলেই বলছেন, &lsquo;আর যেন সেই দিনগুলি ফিরে না আসে৷ &rsquo; এলাকার ক্লাবগুলি স্থানীয় ভিত্তিতেই যে যেভাবে পারছে , শান্তি বৈঠক ডাকছে৷ হচ্ছে মহল্লায় মহল্লায় শান্তি মিছিলও৷ তবে মানুষের মনে এখনও আতঙ্ক তাড়া করে বেড়াচ্ছে৷ এ দিনই সকালে কথা হচ্ছিল , দুষ্কৃতীদের হামলায় নিহত ট্যাঁটরার বাসিন্দা কার্তিক ঘোষের ছেলে প্রভাশিসের সঙ্গে৷ তিনি বলেন , &lsquo;আমরা বাবাকে আর ফিরে পাব না৷ তবে ভবিষ্যতে আর কাউকে যেন আমার বাবার মতো বেঘোরে প্রাণ দিতে না হয়৷ ঢের হয়েছে৷ আমরা এখন শুধু শান্তি চাই৷ &rsquo;